Satan

"Satan har det fint"

- Fortællerens ikke længere sande udsagn om Satans status

Satan (??? - 589) var en hest der fungerede som Eventyrernes primære dyriske følgesvend og faretøj under TBA 1. Han kom originalt fra Skeldvogt, og var den længest levende af de tre heste Orrotius fik af Jalokin. Han blev tragisk og brutalt henrettet af Prins Tusindfryd under Kronekuppets klimaks.

Baggrund
Ikke meget vides om Satans baggrund før TBA 1. Han voksede sandsynligvis op i Skeldvogt, og var ejet af enten militæret eller Kong Jalokin personligt. Om han havde været brugt under nogen tidligere missioner er ukendt. Da han umiddelbart var rimeligt ung og ikke nedslidt virker det dog usandsynligt, da Skeldvogt ikke havde været i en konflikt i mange år. Det kan antages at han kendte Olav og Anonym godt fra sin tid sammen med dem i staldene, men deres præcise forhold er ikke kend. De har muligvis været tætte, eller har muligvis ikke kunnet fordrage hinanden. De har muligvis endda været i familie, da opdrættere ofte bruger de samme hingste til at reproducere. Satan blev umiddelbart holdt i god form, da han sidenhen var i stand til at løbe ved høj fart næsten non-stop, samtidig med at han bare rundt på 5 voksne mennesker. Satan havde sandsynligvis et andet navn inden at han blev givet til Orrotius. Hvad det navn var vides ikke.

En Ny Ejer og Rejse til Elverkongeriget
Efter at have givet Orrotius missionen at redde Constantine og Eličivić, samt at tilfangetagende en fremtrædende person fra Elverkongerriget, gav Jalokin ham også 100 guldmønter samt 3 heste. Orrotius navngav hestene Satan, Olav og Anonym. Satan blev med det samme hans favorit, og han red på ham på vejen ud af byen, med de to andre på slæb.

Da Orrotius ankom til Elverriget fandt han ud af at de to øgler allerede var sluppet fri, og var på vej ud af byen. Orrotius samlede dem derfor op på hestene, men forklarede at han også var nødt til at tage en elver til fange. Han blev derefter bragt tilbage til Elverkongeriget af Constantine, hvor den besvimede Kiarlu lå nær en hestevogn. Trioen valgte at spænde deres trio af heste for vognen, og smide Kiarlu derind.

Grundet en navigationsfejl endte Eventyrerne med at blive forfulgt af Konrad og Didrik og deres mænd. De prøvede at slippe væk ved at kaste syre på forfølgerne. Syren viste sig dog faktisk at være Wildfire. Den efterfølgende eksplosion resulterede i at både Olav og Anonym døde. Satan havde det fint. Satyren og de to øgler sprang hurtigt op på deres tilbageværende hest, og red væk fra gerningsstedet.

Skyggeskoven
Satan red trioen gennem Skyggeskoven, uden nogen klagen over den overdrevne vægt på 3 personer. Her blev gruppen dog først overfaldet af en gruppe pirater. Eventyrerne kan godt se at de er i undertal i den kamp, og laver en aftale med piraterne. De får lov til at slippe uden kamp, i bytte for at Paoul Irat og hans mandskab får Satan når de alle er ude af den farlige skov. Efter at have håndteret den situation blev de angrebet af Skyggerne. Resultatet blev at de 3 helte sprang på Satan og red væk derfra, sammen med deres nye ven Paoul. Samtidig havde de også Bananfjæs og Dennis, P. Irats to matroser, hængende bagpå. Dette blev dog for meget for den ellers ustoppelige Satan, og en person var nødt til at blive skåret af. Dette var Satans største skam i hele sit liv.

Efterfølgende Hændelser og Død
Satan bragte de resterende 5 til Købstad uden problemer. Trods den tidligere aftale overgives Satan ikke med det samme til Paoul, da han og Dennis vælger at drage videre med heltene til Antropolis. Om natten overnatter Satan i en gyde sammen med Orrotius og Eličivić. Som en hest var det ikke så ubehagelig situation for ham som det var for de to andre. Med ny energi red han dem næste dag til Antropolis uden problemer.

Her blev hele gruppen dog taget til fange af Tusindfryd og Orkerkongens mænd. Sammen med de andre der ventede ude foran porten blev han taget til fange da Tusindfryd dukkede op. Han blev bundet og sat ind i tronkammeret som var han en sammensvorene af Eventyrerne, og ikke blot en hest, grundet Tusindfryds kendte mening om fuldkommen ligestilling. Efter af Tusindfryd fortalte sin ond plan, og afslørede Eličivićes uventede forræderi beordrede han alle Eventyrernes henrettelse. Bødlen startede selvfølgelig med Satan, og med et enkelt brutalt og sorgmodigt sving gjorde han en ende på vores alles yndlings firbenede bæst.

Eftermæle
Da Eventyrerne i TBA 2 fik fingrene i 4 nye heste, valgte de at ære deres afdøde hovbærende ven. De fandt den hurtigste af de fire heste, og navngav ham Satan Jr. Når kun en enkelt hest var nødvendig for en mission, var det altid Satan Jr. der blev valgt, grundet sin forgængers fremragende præstation som solo hest.